Covid-19-statistiek: Meer as 1 000 nuwe gevalle aangemeld  Foto: ‘n Persoon word getoets vir Covid-19. (AP Photo/Brian Inganga) ŉ Totaal van 1 160 Covid-19-gevalle is in die afgelope 24 uur van toetsing aangemeld. Teen Sondagaand het 15 515 mense in Suid-Afrika reeds positief getoets vir Covid-19, met 7 006 mense wat reeds van die virus herstel het. Volgens dr. Zweli Mkhize, minister van gesondheid, is daar reeds 460 873 toetse gedoen, waarvan 21 314 in die laaste 24 uur- toetssiklus gedoen is. ŉ Verdere drie mense is aan Covid-19 dood en die dodetal het tot 264 gestyg. “Ons wil graag ons medelye betuig met die oorledenes se geliefdes en ook die gesondheidsorgwerkers bedank wat vir hulle gesorg het.” Sterftes en mense wat van die virus herstel het volgens provinsie: Sterftes volgens ouderdom: Sterftes volgens geslag: Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.